Osaka het in die wedstryd self kalm gebly, maar die emosie het haar oorkom nadat sy geseëvier het. Sy het haar hoed oor haar gesig getrek terwyl Williams ’n arm om Osaka se lyf geplaas het en haar getroos het.
“Sy het gesê sy is trots op my en dat ek moet weet die toeskouers is nie besig om my uit te jou nie, so ek was baie bly dat sy dit gesê het,” sê die tennisspeler.
“Op daardie oomblik het ek soort van gedink hulle boe my, want ek kon nie regtig agterkom wat aangaan nie omdat dit so baie geraas het. Dit was maar net ’n bietjie stresvol.”